text: Du sidder oftere og længere tid i kø på de tyske motorveje
  24 januar 2018 kl. 12.28
  Det er blevet slemt med bilkøer på de tyske motorveje. Særligt torsdag går det galt. Det er den dag i ugen, hvor der er flest trafikpropper.
  Tyske bilkøer er blevet værre, viser nye tal fra Tysklands største bilforening. Torsdag var i 2017 den dag på ugen, hvor der var flest trafikpropper, skriver Flensborg Avis.
  Det viser nye tal fra Tysklands største bilforening ADAC. Ifølge foreningen var der omkring 723.000 bilkøer i Tyskland i 2017. Det er en stigning på fire procent i forhold til året før.
  Køerne er ikke kun blevet hyppigere, også køernes længde og varigheden af, hvor længe bilisterne må tilbringe i dem, er vokset sammenlignet med året før.
  